હરેશ દેઢિયા પુણે ગયા એની આગલી રાતે પણ કંઈક એવું બન્યું હતું જે અજુગતું હતું. એ વિશે જણાવતાં તેજસે કહ્યું હતું કે ‘રાત્રે એક વાર આઠથી સાડાઆઠની વચ્ચે દુકાન વધાવી લીધા પછી ભાગ્યે જ દુકાન પાછી ખોલતા હરેશભાઈએ આગલી રાતે દુકાન વધાવી લીધા પછી ૧૦ વાગ્યે દુકાન ફરી ખોલી હતી અને ૧૫થી ૨૦ મિનિટ એમાં ગાળીને નીકળી ગયા હતા. તેમના બે કર્મચારીઓને પણ તેમણે સાડાનવે વાગ્યે ફોન કરીને કહ્યું હતું કે તેઓ એક દિવસ પુણે જવાના છે આથી દુકાનનું ધ્યાન રાખે. કોઈ દિવસ પુણે ન જતા કાકાએ પુણે જવાનો પ્લાન સાડાનવની આસપાસ જ બનાવ્યો હોવાનું જણાય છે.’